ถือว่าเราโชคดีมากค่ะ ตอนแรกไม่ทราบว่าที่วิทยาลัยดุสิตนี้มีทำอาหาร แต่เห็นมี List ในวงใน จึงอยากมาลองชิมบ้าง วันแรกที่ไปเราชวดเพราะหลักสูตรหมดไปแล้ว แต่มีหลักสูตรของน้องปี 2 ที่จัดเซ็ตเป็นชุดอาหารเที่ยงมี 4 เมนูด้วยราคาเพียง 259฿/คน เราจึงลงชื่อมาชิมวันที่ 12 เมษายนที่ผ่านซึ่งเป็นวันสุดท้ายของปีการศึกษานี้ และกิจกรรมแบบนี้จะจัดขึ้นอีกทีปีหน้าช่วงเดือนมีนา-เมษายนค่ะ

น้องๆนักศึกษาบริการเหมือนอยู่ในโรงแรม ทั้งสถานที่ก็จัดสวย ตกแต่งดูดีมากๆเลยค่ะ เมนูแรกเป็น Wholewhate Bread มาเรียกน้ำย่อย แต่เสริฟไม่อั้นค่ะ เราชอบขนมปังมากจนซื้อกลับไปทานที่บ้านด้วย หุๆๆ

จากนั้นเป็น Homemade sausage ราดซอส BBQ หอมๆอร่อยมากเลย จัดจานน่ารักจริงๆนะ

ซุปหัวหอมก็หวานอร่อย ซึ่งปกติเราไม่ค่อยชอบสักเท่าไร แต่จานนี้เกลี้ยง ไม่เหลืออีกเหมือนกัน

แต่จานถัดมาเราเริ่มอิ่มมากค่ะ เป็น Tenderoid ย่างมาดีมาก ด้านในสุกพอดีไม่แห้งแข็ง นุ่ม ทานกับไวน์ซอสเข้ากัน แต่เราอิ่มจนไม่ไหวค่ะ

ตบท้ายด้วย Tiramisu แต่งมาสวยและรสชาติดีมากก ทุกจานให้เต็ม 5 ประกอบกับบริการ Perfect จากน้องๆ ปีหน้าจะมาชิมอีกแน่นอนค่ะ